Územná úradovňa Bratislava VI Slovenskej sekcia IPA

Špitalska 14, 812 28 Bratilava

Č.: BA VI-2/2017 V Bratislave dňa 11.1.2021

Vec: **Vyhlásenie volieb vedenia Územnej úradovne Bratislava VI Slovenskej sekcie IPA - oznam**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Podľa čl. 5 ods.8 písm.d) Stanov Slovenskej sekcie IPA a čl. 11 ods.1,ods.2 Volebného poriadku Slovenskej sekcie IPA **vyhlasujem na dňa 8.februára 2021 voľby vedenia Územnej úradovne Bratislava VI Slovenskej sekcie IPA.** Voľby do uvedených orgánov sa uskutočnia na členskej schôdzi Územnej úradovne Bratislava VI Slovenskej sekcie IPA, ktorá sa bude konať v budove na Pajštunskej 1 v Bratislave na 3. poschodí.

Dovoľujem si Vás v danej súvislosti vyzvať, aby ste svoje návrhy kandidátov na členov vedenia Územnej úradovne predložili v elektronickej forme najneskôr 7 dní pred termínom konania volieb (čl.12 ods.2 Volebného poriadku Slovenskej sekcie IPA).

**Predkladanie návrhov: emailom** na [cambalikova2@gmail.com](mailto:cambalikova2@gmail.com), alebo udo.damian@gmail.com

Podľa čl. 12 ods.2 Volebného poriadku Slovenskej sekcie IPA návrh kandidáta musí obsahovať meno a priezvisko kandidáta, funkciu, na ktorú kandidáta navrhuje, meno a priezvisko navrhovateľa a dátum a spôsob udelenia súhlasu kandidáta s kandidaturou. Za predložený sa považuje návrh preukazateľne odoslaný v stanovenom termíne na vyššie uvedené emaily.

Podľa čl.12 ods.1 Volebného poriadku Slovenskej sekcie IPA, právo navrhovať kandidátov na voľbu členov vedenia územnej úradovne má každý riadny člen evidovaný v tejto úradovni Slovenskej sekcie IPA. Každý riadny člen môže kandidovať tiež na základe vlastného návrhu.

V prípade, že v stanovenom termíne nebol predložený žiadny návrh kandidáta na niektorú volenú funkciu člena (členov) vedenia územnej úradovne, alebo ak žiadny z navrhnutých kandidátov nespĺňa podmienky pre zaradenie na kandidátsku listinu podľa čl. 1 ods.9 tohto volebného poriadku, je možné ďalšie návrhy kandidátov na danú funkciu(funkcie) podať až na členskej schôdzi územnej úradovne, a to aj ústne. Návrh kandidáta je možné podať ústne na členskej schôdzi aj v prípade potreby doplnenia kandidátky z dôvodu, že navrhnutý kandidát sa pred voľbou vzdal kandidatúry a na volenú funkciu nie je žiadny kandidát. Súčasne dávam členom do pozornosti, že Stanovy Slovenskje sekcie IPA a Volebný poriadok Slovenskej sekcie IPA, ktoré upravujú otázky týkajúce sa územnej úradovne a volieb vedenia územnej úradovne sú voľne dostupné na internetovej stránke Slovenskej sekcie IPA [www.ipa-slovakia.sk](http://www.ipa-slovakia.sk)

SERVO PER AMIKECO vedúca Územnej úradovne Bratislava VI

Slovenskej sekcie IPA

Mgr. Božena Čambáliková

Územná úradovňa Bratislava VI Slovenskej sekcia IPA

Špitalska 14, 812 28 Bratilava

Č.: BA VI-1/2021 V Bratislave dňa 11.1.2021

Vážený člen Územnej úradovne Bratislava VI

Slovenskej sekcie IPA

Vec: **Členská schôdza - zvolanie**

Vedenie Územnej úradovne Bratislava VI Slovenskej sekcie IPA zvoláva na deň **8. februára 2021** členskú schôdzu Územnej úradovne Bratislava VI Slovenskej sekcie IPA, ktorá sa uskutoční **o 16.00 hod. v budove na Pajštunskej 1, v Bratislave v kancelárií na 3. poschodí** s programom:

1. Otvorenie zasadnutia
2. Voľba volebnej komisie
3. Schválenie programu zasadnutia členskej schôdze
4. Správa o činnosti za rok 2020
5. Správa o finančnom hospodárení
6. Návrh plánu činnosti na rok 2021
7. Návrh rozpočtu na rok 2021
8. Voľby vedenia Územnej úradovne
9. Rôzne
10. Ukončenie zasadnutia

Zároveň Vás žiadam o potvrdenie vašej účasti na členskej schôdzi za účelom zabezpečenia občerstvenia.

SERVO PER AMIKECO vedúca Územnej úradovne Bratislava VI

Slovenskej sekcie IPA

Mgr. Božena Čambáliková